CELEX: 52009PC0027
Language: lv
Date: 2009-01-28
Title: Priekšlikums Padomes lēmums par nostāju, kas Eiropas Kopienas vārdā jāieņem Stokholmas Konvencijas pušu ceturtās konferences sanāksmē 2009. gada 4. – 8. maijā attiecībā uz priekšlikumiem par šīs konvencijas A, B un C pielikumu grozījumiem

Svarīgs juridisks paziņojums

|

52009PC0027

Priekšlikums Padomes lēmums par nostāju, kas Eiropas Kopienas vārdā jāieņem Stokholmas Konvencijas pušu ceturtās konferences sanāksmē 2009. gada 4. – 8. maijā attiecībā uz priekšlikumiem par šīs konvencijas A, B un C pielikumu grozījumiem  /* COM/2009/0027 galīgā redakcija */  

	[pic] | EIROPAS KOPIENU KOMISIJA |Briselē, 28.1.2009COM(2009) 27 galīgā redakcijaPriekšlikumsPADOMES LĒMUMSpar nostāju, kas Eiropas Kopienas vārdā jāieņem Stokholmas Konvencijas pušu ceturtās konferences sanāksmē 2009. gada 4. – 8. maijā attiecībā uz priekšlikumiem par šīs konvencijas A, B un C pielikumu grozījumiem(iesniegusi Komisija)PASKAIDROJUMA RAKSTSStokholmas Konvencija par noturīgiem organiskiem piesārņotājiem ( POP )[1] tika pieņemta 2001. gada maijā pēc trīs gadus ilgušām sarunām ANO Vides programmas ( UNEP ) satvarā. Eiropas Kopiena un tās dalībvalstis[2] ir šīs konvencijas[3] puses, un konvencijas noteikumi ES tiesību aktos īstenoti ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK[4].Stokholmas Konvencijas galvenais mērķis ir cilvēka veselības un vides aizsardzība pret POP . Tajā ir īpaša norāde uz 1992. gada Riodežaneiro Deklarācijas par vidi un attīstību 15. principā izklāstīto piesardzības pieeju. Šis princips iedzīvināts 8. pantā, kurā paredzēti noteikumi par papildu ķīmisko vielu iekļaušanu Konvencijas pielikumos.Izņemot īpašus aizlieguma izņēmumus, par deviņām pasaulē ražotām vielām (aldrīns, hlordāns, dieldrīns, endrīns, heptahlors, heksahlorbenzols, mirekss, toksafēns un PCB ), kas patlaban iekļautas A pielikumā, noteikts ražošanas un lietošanas aizliegums. Bez tam saskaņā ar Stokholmas Konvencijas B pielikumu noteikti stingri ierobežojumi par pesticīda DDT ražošanu un lietošanu, kuru joprojām daudzās jaunattīstības valstīs izmanto malārijas un citu slimību pārnēsātāju apkarošanai. C pielikumā iekļautas trīs vielas (PCDD/PCDF, HCB un PCB), kuras var veidoties un izdalīties patvaļīgi.JAUNU POP VIELU IEKļAUšANA KONVENCIJAS PIELIKUMOSSaskaņā ar Konvencijas 8. pantu puses var iesniegt sekretariātam priekšlikumus par vielu iekļaušanu A, B un/vai C pielikumā. Sekretariāts pārbauda, vai priekšlikumā ir visa tam nepieciešamā informācija. Ja priekšlikums atbilst šīm prasībām, tas jānosūta Noturīgo organisko piesārņotāju izvērtēšanas komitejai ( POP RC ). POP RC priekšlikumu izskata, ņemot vērā visu tai sniegto informāciju. Ja POP RC pieņem lēmumu, ka kritēriji ir ievēroti, tā priekšlikumu izvērtē un sagatavo riska apraksta projektu.Ja izvērtēšanā secina, ka attiecīgajai vielai tās pārneses dēļ vidē lielā attālumā var būt būtiski kaitīga iedarbība uz cilvēka veselību un/vai vidi, un tāpēc vajadzīga globāla mēroga rīcība, priekšlikumu pieņem un sagatavo risku pārvaldības novērtējumu, kurā ietilpst iespējamo kontroles pasākumu analīze. Pamatojoties uz to, POP RC pieņem rekomendāciju pušu konferencei ( COP ) par attiecīgās vielas iekļaušanu A, B un/vai C pielikumā. Galīgo lēmumu par iekļaušanu pieņem COP .Kopš konvencijas stāšanās spēkā pielikumos ierosināts no jauna iekļaut pavisam divpadsmit vielas. Eiropas Kopiena un tās dalībvalstis ierosinājušas iekļaut septiņas jaunas vielas (hlordekons, hexabromobifenils, PFOS savienojumi, oktabromdifenilēteris ( octa-BDE ), pentahlorbenzols, hlorparafīni ar īsu oglekļa atomu virkni ( SCCP ) un endosulfāns), Norvēģija – divas (pentabromdifenilēteris ( penta-BDE ) un heksabromciklododekāns ( HBCDD )) un Meksika – trīs (lindāns, alfa-heksahlorcikloheksāns ( α-HCH ) un beta-heksahlorcikloheksāns ( β-HCH) ). POP RC vēl nav beigusi darbu par endosulfānu un SCCP . Sagaidāms, ka jautājums par šīm divām vielām būs sagatavots pušu piektajai konferencei, ko paredzēts sasaukt 2011. gadā. Ierosinājums par HBCDD iesniegts 2008. gada 19. jūnijā, bet tāpēc, ka vajadzīgā dokumentācija tika iesniegta vēlu, POP RC to vēl nav oficiāli izskatījusi, un tas būs sagatavots izskatīšanai ne agrāk kā pušu sestajā konferencē, ja tas būs atbilstošs konvencijā noteiktajiem kritērijiem.Gaidāmā pušu konference ir pirmā, kurā tiks apspriests un pieņemts lēmums jautājumā par izmaiņām pielikumos.NOTEIKUMI PAR IZMAIņU IZDARīšANU A, B UN/VAI C PIELIKUMāSaskaņā ar konvencijas 22. pantu A, B un/vai C pielikuma grozījumus izdara ar pušu konferences lēmumu, un izņemot tās puses, kuras neiesaistās pielikuma grozījumā, tie stājas spēkā pēc viena gada no dienas, kurā depozitārs paziņo par A, B un/vai C pielikuma grozījumiem.VIELAS UN KOPIENAS TIESīBU AKTIEiropas likumdošanā attiecībā uz ķīmiskajām vielām līdz ar Eiropas Parlamenta un Padomes 2006. gada 18. decembra Regulas (EK) Nr. 1907/2006 pieņemšanu, kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH )[5] ir būtiskas izmaiņas. Lai gan saskaņā ar REACH vēl nav noteikta reglamentācija par nevienu pušu ceturtās konferences dienaskārtībā iekļauto vielu, par vairākām vielām ar Padomes Direktīvu 76/769/EEK[6] noteikti ierobežojumi, kuri no 2009. gada 1. jūnija tiks iekļauti REACH regulas XVII pielikumā. Vairākas vielas, kuras no jauna jāiekļauj konvencijā, jau ir iekļautas Eiropas Ķīmisko vielu aģentūras ( ECHA ) apzināto vielu sarakstā, kas izveidots saskaņā ar REACH regulas 59. panta 1. punktu.Lai nodrošinātu, ka īstenošana ES atbilst tās starptautiskajām saistībām, visas Stokholmas konvencijas A, B un/vai C pielikumā[7] iekļautās vielas jāiekļauj arī ES regulā par POP . Starptautiskajos juridiskajos instrumentos ir ne tikai noteikti ierobežojumi par konkrētām vielām, bet arī prasības par ziņošanu, kuras tāpat jāiekļauj minētajā regulā. Tāpēc, lai saglabātu pārskatāmību tam, kā Kopiena ievēro savas starptautiskās saistības, un nodrošinātu konsekventu ziņošanu, būtu vēlams visas šīs vielas iekļaut regulas attiecīgajos pielikumos arī gadījumos, kad ar Kopienas citiem juridiskajiem instrumentiem par tām jau ir noteikti pilnīgi vai daļēji ierobežojumi.POP RC rekomendācijasIzpilddirektors 2008. gada 29. oktobrī konvencijas puses informējis par POP RC trešajā un ceturtajā sanāksmē pieņemto lēmumu ieteikt no jauna iekļaut konvencijas A, B un/vai C pielikumā pavisam deviņas vielas, un šo rekomendāciju iesniegt izskatīšanai pušu konferencē tās sanāksmē 2009. gada 4. – 8. maijā saskaņā ar konvencijas 8. panta 9. punktu.Hlordekons un heksabrombifenilsPOP RC trešajā sanāksmē (2007. gada 19. – 23. novembrī) pieņemts lēmums ieteikt konvencijas A pielikumā iekļaut hlordekonu un heksabrombifenilu.Abas šīs vielas jau ir iekļautas ANO-ECE Protokola par POP I un/vai II pielikumā bez jebkādiem izņēmumiem, un tāpēc to lietošana un ražošana ES līdz ar 2004. gada 29. aprīlī pieņemtās regulas par POP stāšanos spēkā ir pilnīgi aizliegta.Laikā, kamēr POP RC veica šo divu vielu novērtēšanu, Stokholmas konvencijas sekretariāts konvencijas pusēm un novērotājiem nosūtījis vairākus pieprasījumus identificēt vēl palikušos lietojumus un/vai ražošanu. No konvencijas pusēm un novērotājiem saņemtā informācija liecināja, ka šīs abas vielas patlaban vairs neizmanto un/vai neražo. Tāpēc ir pietiekams pamats uzskatīt, ka bez jebkādiem izņēmumiem šo vielu iekļaušanu A pielikumā (eliminēšanu) varētu atbalstīt visas konvencijas puses.α-HCH, β-HCH un γ-HCH (lindāns)POP RC trešajā sanāksmē pieņemts lēmums ieteikt iekļaut lindānu (γ- HCH ) A pielikumā, bet ceturtajā sanāksmē (2008. gada 13. – 17. oktobrī) — tajā iekļaut arī α- HCH un β- HCH .Regulā par POP heksahlorcikloheksāns ( HCH ) un lindāns iekļauti kopā vienā pozīcijā (t.i., HCH, iekļaujot lindānu) ar diviem CAS numuriem (attiecīgi 608-73-1 un 58-89-9). Lindāns (CAS Nr. 58-89-9) ir heksahlorcikloheksāna γ-izomēra triviālais nosaukums. Tehniskais HCH (CAS Nr. 608-73-1) galvenokārt sastāv no piecu HCH izomēru maisījuma. Šie pieci galvenie izomēri maisījumā ir šādā daudzumā: α- HCH (53 %–70 %), β- HCH (3 %–14 %), γ- HCH (11 %–18 %), δ- HCH (6 %–10 %) un ε- HCH (3 %–5 %). Izteikta insekticīda aktivitāte ir tikai γ-izomēram.Pēc gandrīz četrdesmit gadus ilgušas plašas tehniskā HCH izmantošanas visā pasaulē tas pakāpeniski aizstāts ar lindānu. Visā pasaulē pēc 2000. gada vairs nav zināmi kādi būtiski tehniskā HCH lietojumi.Attiecībā uz lindānu saskaņā ar regulu par POP dalībvalstīm līdz 2006. gada 1. septembrim ir tiesības piešķirt izņēmumus HCH (un lindāna) izmantošanai profesionāliem lietojumiem — kokmateriālu, zāģmateriālu un baļķu profesionālai aizsargājošai un rūpnieciskai apstrādei un pielietošanai rūpnieciskās un dzīvojamās iekštelpās. Otrs atkāpju kopums, kas bija spēkā līdz 2007. gada 31. decembrim, attiecās uz tehniskā HCH izmantošanu par starpproduktu ķīmiskajā rūpniecībā un produktiem, kuros vismaz 99 % HCH izomēra ir gamma forma (lindāns), ierobežotai lietošanai — kā veselības aizsardzības un veterinārijas lokālu insekticīdu. Patlaban visā ES attiecībā uz lindānu un tehnisko HCH noteikts pilnīgs aizliegums.Tomēr dažas puses vēl tagad ražo un izmanto lindānu ar sabiedrības veselības aizsardzību saistītiem lietojumiem kā kontaktinsekticīdu (pret kašķa ērcītēm, utīm). Tāpēc ir pietiekams pamats uzskatīt, ka bez jebkādiem izņēmumiem, izņemot ar sabiedrības veselības aizsardzību saistītos lietojumus, lindāna iekļaušanu A pielikumā (eliminēšanu) varētu atbalstīt visas konvencijas puses.α- HCH un β- HCH ir lindāna ražošanas starpprodukti. Lindāna ražošanā radies milzīgs daudzums HCH atlikumu, kas jāiznīcina vai jāapsaimnieko kā citādi. Precīzu datu nav, taču aprēķini liecina, ka visā pasaulē kopā no lindāna ražošanas radušies 1,9 līdz 4,8 milj. t HCH atlikumu. Attiecībā uz α- HCH un β- HCH svarīgākais jautājums ir to uzkrājumu apsaimniekošana. Izņemot lietojumus izmantošanai par starpproduktu lindāna ražošanai, to iekļaušanu A pielikumā tomēr varētu akceptēt visas puses.Tehniskais pentabromdifenilēteris un tehniskais oktabromdifenilēterisPOP RC trešajā sanāksmē pieņemts lēmums rekomendēt konvencijas A pielikumā iekļaut 2,2',4,4'-tetraBDE ( BDE-47 , CAS Nr. 40088-47-9), 2,2',4,4',5-pentaBDE ( BDE-99 , CAS Nr. 32534-81-9) un citus tetra- un pentabromdifenilēterus , ko satur tehniskais pentaBDE .POP RC nākamajā sanāksmē pieņemts lēmums rekomendēt konvencijas A pielikumā iekļaut 2,2',4,4',5,5'-heksaBDE ( BDE-153 , CAS Nr. 68631-49-2), 2,2',4,4',5,6'-heksaBDE ( BDE-154 , CAS Nr. 207122-15-4), 2,2',3,3',4,5',6-heptaBDE ( BDE-175 , CAS Nr. 446255-22-7), 2,2',3,4,4',5',6-heptaBDE ( BDE-183 , CAS Nr. 207122-16-5) un citus heksa- un heptabromdifenilēterus , ko satur tehniskais oktaBDE .Šīs vielas izmanto kā liesmas slāpētājas vielas jeb antipirēnus, taču kopš 2003. gada ES tām noteikti ierobežojumi[8]. ES noteiktais ierobežojums ir plašāks, jo attiecas uz visiem pentaBDE un octaBDE rindas savienojumiem, ne tikai šo divu vielu tehniskiem produktiem. POP RC atzinusi, ka visiem polibromdifenilēteriem ar četriem un pieciem broma atomiem molekulā (tehniskais pentaBDE ) un visiem polibromdifenilēteriem ar sešiem un septiņiem broma atomiem molekulā (tehniskais oktaBDE ), kas ir tehniskā pentaBDE un oktaBDE sastāvā, to sastāvdaļu īpašību dēļ un pārneses dēļ lielā attālumā var būt būtiski kaitīga iedarbība uz cilvēka veselību un vidi. Tāpēc POP RC rekomendējusi konvencijas A pielikumā iekļaut visus šīs rindas savienojumus.Eiropas Kopienas reglamentācija nav identiska ierosinātajiem starptautiskajiem noteikumiem, taču Komisija ir novērtējusi, ka POP regulas I pielikumā iekļaujot polibromdifenilēterus ar četriem līdz septiņiem broma atomiem molekulā, praktiski nekādi nemainīsies jau spēkā esošie ierobežojumi. Taču jau tagad spēkā esošie ierobežojumi attiecas tikai uz laišanu tirgū, tādējādi neparedzot ierobežojumus attiecībā uz šo vielu ražošanu, kas ir atļauta eksportam ārpus ES. Konvencijas A pielikumā iekļaujot polibromdifenilēterus ar četriem līdz septiņiem broma atomiem molekulā bez jebkādiem izņēmumiem nozīmē to, ka visā pasaulē jāizbeidz to ražošana, jo citas puses nedrīkstēs importēt polibromdifenilēterus no ES. Tāpēc starptautisko saistību ievērošanai jāaizliedz eksports no ES, taču šim aizliegumam ir de jure ietekme uz iespējamajiem ES ražotājiem, jo eksportēt drīkst tikai uz valstīm, kas nav konvencijas puses[9].Laikā, kamēr POP RC veica šo vielu novērtēšanu, Stokholmas konvencijas sekretariāts konvencijas pusēm un novērotājiem nosūtījis vairākus pieprasījumus identificēt vēl palikušos lietojumus un/vai ražošanu. No konvencijas pusēm un novērotājiem saņemtā informācija liecināja, ka šīm abām vielām nav palikušo lietojumu un/vai ražošanas. Bez tam POP RC nav ziņu, ka joprojām tiktu ražoti kādi citi tehniski produkti, kuru sastāvā nosakāmā koncentrācijā varētu būt polibromdifenilēteri ar četriem līdz septiņiem broma atomiem molekulā. Tāpēc ir pietiekams pamats uzskatīt, ka bez jebkādiem POP RC ierosinātiem izņēmumiem šo vielu iekļaušanu A pielikumā (eliminēšanu) varētu atbalstīt visas konvencijas puses.Tomēr jāatzīmē, ka dažām attīstības valstīm varētu būt grūtības pareizi apsaimniekot nederīgo poliBDE saturošo elektrisko un elektronisko iekārtu atkritumus, attiecībā uz kuriem jāievēro konvencijas 6. panta d) punkta noteikumi. Tāpēc var būt vajadzīgi pārejas noteikumi un/vai finansiāls un tehnisks atbalsts.Perfluoroktānsulfoskābe (PFOS, CAS Nr. 1763-23-1), tās sāļi un perfluoroktānsulfonilfluorīds (PFOSF, CAS Nr. 307-35-7)POP RC trešajā sanāksmē pieņemts lēmums rekomendēt PFOS (CAS Nr. 1763-23-1), tās sāļu un PFOSF (CAS Nr. 307-35-7) iekļaušanu konvencijas A vai B pielikumā un attiecīgo kontroles pasākumu noteikšanu.Konvencijas sakarā PFOS un tās savienojumi rada lielākās problēmas, jo visā pasaulē vēl joprojām saglabājas liels šo vielu ražošanas apjoms un ievērojams skaits lietojumu. Vairākām attīstības valstīm varētu būt jālūdz finansiāla un tehniska palīdzība PFOS savienojumu aizstāšanai ar drošākām alternatīvām.POP RC uzskata, ka PFOSF iekļaušana, kuru izmanto par PFOS savienojumu ražošanas starpproduktu, ir vērsta uz šā starpprodukta ražošanas ierobežošanu un tādējādi visu PFOS vielu ražošanas izbeigšanu.PFOS un tā savienojumiem attiecībā uz to lietošanu un šīs vielas laišanu tirgū ES noteikti ierobežojumi kopš 2006. gada[10]. ES direktīvā PFOS definēti kā “C8F17SO2X (X = OH, metāla sāls (O-M+), halogenīds, amīds, u.c. atvasinājumi, ieskaitot polimērus)”, kas nozīmē visus iespējamos PFOS savienojumus, ko var iegūt, par starpproduktu izmantojot PFOSF vai jebkuru citu vielu. Likumdevēji, atzīstot, ka dažiem lietojumiem vēl nav alternatīvu, noteikuši konkrētus izņēmumus, no kuriem daži ir uz neierobežotu laiku. Komisijas pienākums ir sekot, vai nerodas alternatīvas citu drošāku vielu veidā, un ierosināt identificēto risku samazināšanas pasākumus, tiklīdz šādas alternatīvas ir pieejamas. ES definīcija dažos aspektos ir nedaudz plašāka par POP RC ierosināto definīciju, un šis apstāklis sarunās ir jāņem vērā.Tāpēc ir pietiekams pamats uzskatīt, ka dažas konvencijas puses PFOS un tā savienojumu iekļaušanu B pielikumā varētu atbalstīt tikai ar vairākiem izņēmumiem.PentahlorbenzolsPOP RC ceturtajā sanāksmē pieņemts lēmums rekomendēt pentahlorbenzola ( PeCB ) iekļaušanu konvencijas A un C pielikumā.Par pentahlorbenzola ( PeCB ) ražošanu vai lietošanu nav ziņu, taču saskaņā ar Ūdens pamatdirektīvu (2000/60/EK)[11] tā ir viena no prioritārajām kaitīgajām vielām. Kopienas līmenī par šo vielu nav noteikti tirdzniecības vai lietošanas ierobežojumi. Laikā, kamēr POP RC veica pentahlorbenzola ( PeCB ) novērtēšanu, Stokholmas konvencijas sekretariāts konvencijas pusēm un novērotājiem nosūtījis vairākus pieprasījumus identificēt vēl palikušos lietojumus un/vai ražošanu. No konvencijas pusēm un novērotājiem saņemtā informācija liecināja, ka pentahlorbenzolam ( PeCB ) nav palikušo lietojumu un/vai ražošanas. Tāpēc ir pietiekams pamats uzskatīt, ka bez jebkādiem izņēmumiem pentahlorbenzola iekļaušanu A pielikumā varētu atbalstīt visas konvencijas puses.Pentahlorbenzols var būt arī piemaisījuma veidā tādos difūza piesārņojuma avotos kā šķīdinātāji, pesticīdi un koksnes konservanti, vai rasties, dedzinot iepakojumu, ugunskurus, kā arī ugunsgrēku laikā, vai dedzinot mežus lauksaimniecības vajadzībām. POP RC izdarījusi secinājumu, ka pentahlorbenzola veidošanos un izplūdes var būtiski samazināt, izmantojot lielāko daļu konvencijā noteikto pasākumu, labākos pieejamos tehniskos paņēmienus / labas ekoloģiskās prakses metodes (LPTP/ LEP), kas vērstas uz PCDD/F izplūžu samazināšanu no dedzināšanas iekārtām un citos termiskajos procesos. Tomēr neraugoties uz to, POP RC rekomendējusi pentahlorbenzolu iekļaut C pielikumā. ES jau ir reglamentācija par patvaļīgām PCDD / F emisijām[12]. Iespējamā papildu administratīvā sloga dēļ, ko pusēm varētu radīt pentahlorbenzola iekļaušana C pielikumā, kā arī tāpēc, ka šādai iekļaušanai nav lielas nozīmes, dažām pusēm varētu būt iebildumi pret šīs vielas iekļaušanu C pielikumā.SECINāJUMSŅemot vērā iepriekš minēto, Stokholmas Konvencijas pušu ceturtās konferences sanāksmē, kas notiks 2009. gada 4. – 8. maijā, Kopienai jāatbalsta minētās konvencijas A, B un/vai C pielikumu grozījumu pieņemšana, kas ierosināti ar šo Padomes lēmumu.PriekšlikumsPADOMES LĒMUMSpar nostāju, kas Eiropas Kopienas vārdā jāieņem Stokholmas Konvencijas pušu ceturtās konferences sanāksmē 2009. gada 4. – 8. maijā attiecībā uz priekšlikumiem par šīs konvencijas A, B un C pielikumu grozījumiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 175. panta 1. punktu saistībā ar 300. panta 2. punkta otro daļu,ņemot vērā Komisijas priekšlikumu[13],tā kā:1.  Saskaņā ar Līguma 174. pantu viens no Kopienas vides politikas mērķiem ir veicināt pasākumus, kas ļauj starptautiskā līmenī risināt pasaules mēroga vides problēmas.2.  Saskaņā ar Padomes 2004. gada 14. oktobra Lēmumu 2006/507/EK par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem.[14] Kopiena 2004. gada 16. novembrī ratificējusi Stokholmas Konvenciju par noturīgiem organiskiem piesārņotājiem (turpmāk „Konvencija”).3.  Kopiena ir izpildījusi Konvencijā paredzētās saistības, tās iekļaujot Kopienas tiesībās ar Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK[15] (turpmāk " POP regula").4.  Kopiena stingri uzsver nepieciešamību pakāpeniski paplašināt Konvencijas A, B un/vai C pielikumu, tajos no jauna iekļaujot vielas, kas atbilst kritērijiem, kuri noteikti attiecībā uz noturīgiem organiskiem piesārņotājiem, ņemot vērā piesardzības principu, lai sasniegtu Konvencijas mērķi un izpildītu visu valstu valdību apņemšanos Johannesburgas 2002. gada samitā par ķīmisko vielu kaitīgās iedarbības iespējami pilnīgu samazināšanu līdz 2020.gadam.5.  Saskaņā ar konvencijas 22. pantu A, B un/vai C pielikuma grozījumus izdara ar pušu konferences lēmumu, un izņemot tās puses, kuras neiesaistās pielikuma grozījumā, tie stājas spēkā pēc viena gada no dienas, kurā depozitārs paziņo par A, B un/vai C pielikuma attiecīgo grozījumu.6.  Pēc pieteikumu saņemšanas no Eiropas Kopienas un tās dalībvalstīm[16], Norvēģijas[17] un Meksikas[18] par vielu iekļaušanu saskaņā ar Konvenciju izveidotā Noturīgo organisko piesārņotāju izvērtēšanas komiteja ir beigusi darbu par deviņām vielām, kuras atbilst Konvencijas kritērijiem. Nākamajā Konvencijas pušu konferencē varētu tikt pieņemts lēmums par šo vielu iekļaušanu Konvencijas pielikumos.7.  Par visām šīm deviņām vielām Kopienas tiesību aktos jau ir noteikta reglamentācija, bet par piecām no tām (alfa-heksahlorcikloheksāns, beta-heksahlorcikloheksāns, hlordekons, heksabrombifenils un lindāns) noteikts pilnīgs ražošanas un lietošanas aizliegums, jo tās POP regulas I pielikuma B daļā iekļautas tāpēc, ka ir minētas Protokola par POP I un/vai II pielikumā.8.  PFOS [19], pentabromdifenilētera un oktabromdifenilētera[20] laišana tirgū un lietošana Kopienā aizliegta ar Direktīvas 76/769[21] grozījumiem. Pentahlorbenzols saskaņā ar Ūdens pamatdirektīvu (2000/60/EK)[22] ir viena no prioritārajām kaitīgajām vielām.9.  Konvencijas A, B un/vai C pielikuma grozījumu dēļ, tajos no jauna iekļaujot deviņas vielas, būs jāizdara grozījumi POP regulā. Saskaņā ar minētās regulas 14. panta 1. punktu gadījumos, kad vielas iekļauj Konvencijā, izmaiņas regulas pielikumos var izdarīt saskaņā ar parastajām komitoloģijas procedūrām, kas noteiktas Lēmuma 1999/468/EK 5. un 7. pantā, ņemot vērā tā 8. pantu.10.  Stokholmas Konvencijas pušu ceturtajā konferencē Kopienai un dalībvalstīm cieši jāsadarbojas, lai panāktu, ka tajā pieņemtie pielikumu grozījumi ir saderīgi ar Kopienas spēkā esošajiem tiesību aktiem un/vai politikām,IR NOLĒMUSI ŠĀDI.Vienīgais pantsStokholmas Konvencijas par noturīgajiem organiskajiem piesārņotājiem pušu ceturtajā konferencē Komisijai jāieņem turpmāk noteiktā Kopienas nostāja attiecībā uz priekšlikumiem par vielu iekļaušanu minētās Konvencijas A, B un/vai C pielikumā.(1) Iekļaut Konvencijas A pielikumā bez jebkādiem izņēmumiem attiecībā uz lietošanu un ražošanu šādas vielas:-  2,2',4,4'-tetrabromdifenilēteris ( BDE-47 , CAS Nr. 40088-47-9) un 2,2',4,4',5-pentabromdifenilēteris ( BDE-99 , CAS Nr. 32534-81-9) un citi tetra- un pentabromdifenilēteri , ko satur tehniskais pentabromdifenilēteris;-  2,2',4,4',5,5'-heksabromdifenilēteris ( BDE-153 , CAS Nr. 68631-49-2), 2,2',4,4',5,6'-heksabromdifenilēteris ( BDE-154 , CAS Nr. 207122-15-4), 2,2',3,3',4,5',6-heptabromdifenilēteris ( BDE-175 , CAS Nr. 446255-22-7), 2,2',3,4,4',5',6-heptabromdifenilēteris ( BDE-183 , CAS Nr. 207122-16-5) un citus heksa- un heptabromdifenilēterus , ko satur tehniskais oktabromdifenilēteris;-  hlordekons;-  heksabrombifenils;-  alfa-heksahlorcikloheksāns;-  beta-heksahlorcikloheksāns;-  lindāns.(2) Iekļaut Konvencijas A pielikumā, norādot attiecīgos kontroles pasākumus, šādas vielas:-  perfluoroktānsulfoskābe (CAS Nr. 1763-23-1), tās sāļi un perfluoroktānsulfonilfluorīds (CAS Nr. 307-35-7) ar izņēmumiem šādiem lietojumiem:-  fotorezistiem un atstarojošiem pārklājumiem fotolitogrāfijas procesos,-  fotogrāfiskajiem pārklājumiem uz plēvēm, papīra vai iespiedplatēm,-  miglas novēršanai nedekoratīviem cieta hroma(VI) pārklājumiem un mitrinošajiem līdzekļiem izmantošanai kontrolējamās elektropārklājumu sistēmās,-  aviācijā izmantojamajiem hidrauliskajiem šķidrumiem,-  ugunsdzēsības putām, kas laistas tirgū pirms aizlieguma noteikšanas un kuras var izmantot divus gadus pēc lēmuma stāšanās spēkā, kas pieņemts saskaņā ar Konvenciju.(3) Iekļaut Konvencijas A un C pielikumā bez jebkādiem izņēmumiem attiecībā uz lietošanu un ražošanu šādu vielu:-  pentahlorbenzols.Briselē, […]Padomes vārdā —priekšsēdētājs [1] http://www.pops.int/documents/convtext/convtext_en.pdf[2] Trīs ES dalībvalstis to vēl nav ratificējušas (Īrija, Itālija un Malta).[3] OV L 209, 31.7.2006., 1. lpp.[4] OV L 158, 30.4.2004., 7. lpp.[5] OV L 136, 25.5.2007., 3. lpp.[6] OV L 262, 27.9.1976., 201. lpp.[7] Tas pats attiecas arī uz vielām, kuras papildus iekļautas ANO-ECE Protokola par POP I, II un/vai III pielikumā.[8] OV L 177, 6.7.2002., 21. lpp. Eiropas Parlamenta un Padomes 2003.gada 6. februāra Direktīva 2003/11/EK, ar ko divdesmit ceturto reizi groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (pentabromdifenilēteris, oktabromdifenilēteris).[9] 2008. gada 1. decembrī reģistrētas 162 konvencijas puses.[10] OV L 372, 27.12.2006., 32. lpp., un Eiropas Parlamenta un Padomes 2006. gada 12. decembra Direktīva 2006/122/EK, ar ko trīsdesmito reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (perfluoroktānsulfonāti).[11] OV L 327, 22.12.2000., 1. lpp., Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā.[12] OV L 332, 28.12.2000., 91. lpp., Eiropas Parlamenta un Padomes 2000. gada 4. decembra Direktīva 2000/76/EK par atkritumu sadedzināšanu.[13] OV C [..], [..], [..]. lpp.[14] OV L 209, 31.7.2006., 1. lpp.[15] OV L 158, 30.4.2004., 7. lpp.[16] Par hlordekonu, heksabrombifenilu 2005. gada 5. maijā, sk.http://www.pops.int/documents/meetings/poprc/chem_review/Chlordecone/Chlordecone_Letter.pdf. par PFOS 2005. gada 14. jūnijā, sk.http://www.pops.int/documents/meetings/poprc/chem_review/PFOS/PFOS_Letter.pdf. par oktabromdifenilēteri, pentahlorbenzolu (un SCCP , kas nav iekļauts pušu ceturtās konferences dienaskārtībā) 2006. gada 29. jūnijā, sk.http://www.pops.int/documents/meetings/poprc/chem_review/OctaBDE/OctaBDE_Letter.pdf[17] Par pentabromdifenilēteri 2005. gada 28. janvārī, sk.http://www.pops.int/documents/meetings/poprc/chem_review/PentaBDE/PentaBDE_Letter.pdf[18] Par lidānu 2005. gada 29. jūnijā, sk.http://www.pops.int/documents/meetings/poprc/chem_review/Lindane/Lindane_Letter_e.pdfPar alfa- un beta- heksahlorcikloheksānu 2006. gada 25. jūlijā, sk.http://www.pops.int/documents/meetings/poprc/chem_review/AlphaHCH/AlphaHCH_Letter_e.PDF[19] OV L 372, 27.12.2006., 32. lpp., un Eiropas Parlamenta un Padomes 2006. gada 12. decembra Direktīva 2006/122/EK, ar ko trīsdesmito reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (perfluoroktānsulfonāti).[20] OV L 177, 6.7.2002., 21. lpp., Eiropas Parlamenta un Padomes 2003.gada 6. februāra Direktīva 2003/11/EK, ar ko divdesmit ceturto reizi groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (pentabromdifenilēteris, oktabromdifenilēteris).[21] OV L 262, 27.9.1976., 201. lpp., Padomes 1976. gada 27. jūlija direktīva par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem.[22] OV L 327, 22.12.2000., 1. lpp., Eiropas Parlamenta un Padomes 2000. gada 23. oktobra Direktīva 2000/60/EK, ar ko izveido sistēmu Kopienas rīcībai ūdens resursu politikas jomā.